„Rozdiel medzi Erdomed 225 mg a Erdomed 3,5 %: Množstvo liečiva a forma liečiva.“
Aky je rozdiel medzi Erdomed 225mg a Erdomed 3,5% (kolko liečivá má Erdomed 3,5 v mg) ?
Dobrý deň,
ďakujeme za Vašu otázku.
Erdomed 225mg je voľnopredajný liek, ktorý obsahuje 225mg erdosteínu. Je dostupný vo forme granulátu, pričom obsah vrecka sa rozpustí v pohári vody a vypije. Je vhodný pre dospelých a deti s telesnou hmotnosťou vyššou ako 30 kg (nad 12 rokov).
Na lekársky predpis je viazaný Erdomed 3,5 %, 5 ml perorálnej suspenzie obsahuje 175 mg erdosteínu (100 ml perorálnej suspenzie obsahuje 3,5 g erdosteínu). Je vo forme perorálnej suspenzie (prášok, ktorý sa spracuje v lekárni pred výdajom pacientovi). Je vhodný pre deti od hmotnosti 15 kg. Táto lieková forma je určená predovšetkým na podávanie deťom.
V oboch prípadoch sa tento liek používa na liečbu akútnych ochorení horných a dolných dýchacích ciest ako sú zápal priedušiek, nádcha, zápal prinosových dutín, zápal hrtana a hltana a iné. Účinkuje tak, že znižuje viskozitu hlienu v prieduškách, čím uľahčuje vykašliavanie.
Prajem všetko dobré.
S pozdravom
Mgr. Emma Halás Haluščíková